runetrust/blame-folketinget-dk huggingface dataset:
Marlene Harpsøe (DF), 2017-04-28:
Jeg vil tage lidt fat i forhold til det her med den personlige indstilling, for det er da i hvert fald vores indstilling i Dansk Folkeparti, at hvis det er, man kommer til Danmark med en indstilling om, at man gerne vil integreres, at man gerne vil i arbejde, så viser det sig jo også i beskæftigelsestallene helt automatisk.
Frank Jensen (S), 2001-04-17:
Jeg tvivler på, hvis der skulle komme et flertal og det skulle blive vedtaget, at det så ville blive brugt ved danske domstole til, at man vil dømme en tiltalt til mange års fængsel på baggrund af en anonym vidneforklaring. Det tror jeg i bund og grund også, at fru Birthe Rønn Hornbech betvivler, for det er ikke i retsstaten, og det er ikke i danske domstolstraditioner, at man bedømmer en anonym forklaring som et fældende bevis.
Poul Nyrup Rasmussen (S), 1998-06-24:
Jeg vil forfærdelig gerne prøve at arbejde for, at denne drøm også i det næste århundrede fortsat kan blive virkelighed - at vi kan vise, vi kan arbejde sammen i gensidig respekt, at vi ikke løber til hver sit verdenshjørne, så en eller flere af os måske dermed bliver afhængige af helt andre magter, der måske har en helt anden opfattelse af, hvordan et gensidigt respektfuldt forhold skal være.
Knud Erik Kirkegaard (KF), 1999-12-02:
Men jeg kan ikke tilbageholde den bemærkning, at det allerbedste, Folketinget kunne gøre for at undgå en arbejdskonflikt, var, at Folketinget afviste disse ganske mange belastninger af virksomhedernes økonomi, som ligger i det finanslovforslag, som kommer til behandling her i Tinget i de nærmeste dage.
Jacob Jensen (V), 2025-02-04:
Det synes jeg så ville være forkert at gøre, for så ville vi opnå noget andet, nemlig det, at der ville være en produktion et andet sted, som ville finde sted under andre og mindre restriktive forhold, både hvad dyrevelfærd og hvad antibiotikaanvendelse angår, end det, der foregår i Danmark.
Sophie Løhde (V), 2024-01-31:
Det er sådan set et forsøg på også at sikre, at vi ikke havner i en eller anden debat, som lidt for enøjet handler om, om man er for eller imod aktiv dødshjælp, men at vi også prøver at diskutere det her lidt bredere og se på, hvad vi kan gøre for at understøtte, at flere mennesker får opfyldt deres ønsker til den sidste tid.
Carina Christensen (KF), 2006-11-16:
Men netop fordi det er meget vigtigt og et meget centralt emne, hilser vi det velkommen, at der i 2009 gennemføres en uvildig evaluering, der belyser forskningsfriheden og den frie akademiske debat under den nuværende universitetslov, og hvis evalueringen viser, at forskningsfriheden ikke bliver respekteret, ja, så er vi parate til at tage aktion herindefra.
Peter Skaarup (DF), 2020-02-07:
Det er jo også positivt, at Red Barnet nu også støtter forslaget, så man kan sige, at der i hvert fald her er en bred opbakning, både politisk, men også blandt nogle af organisationerne, til, at vi får gjort noget for at beskytte børn mod pædofile, der kan finde på at misbruge børn seksuelt.
Dina Raabjerg (KF), 2024-11-14:
Hollandske forskere har fulgt unge over en 15-årsperiode, og deres undersøgelse viser, at 20 pct. i perioden, fra de er 11 til 25 år, på et tidspunkt er i tvivl om deres køn, og den viser, at tvivlen om kønnet bliver mindre og mindre med alderen.
Pernille Frahm (SF), 1999-04-06:
Europarådet, som blev grundlagt lige efter Anden Verdenskrigs afslutning, omfatter nu 41 europæiske stater og er dermed et helt unikt forum for europæisk samarbejde og debat. Europarådets særlige rolle er i høj grad knyttet til de højtprioriterede områder menneskerettigheder, demokrati og retssikkerhed.
Helle Sjelle (KF), 2010-02-04:
Jeg forestiller mig ikke, at vi skal til at ændre de grundlæggende regler på det her område, hverken for den ene eller den anden gruppe, men jeg forestiller mig, at der naturligvis skal være nogle ordentlige muligheder for at kontrollere, at de oplysninger, man giver, er korrekte.
Peter Kofod (DF), 2024-12-13:
Vi er jo en del af en vedtagelsestekst sammen med bl.a. Liberal Alliance, der har fremsat den her forespørgsel, og der er vel ikke nogen, der kan have noget imod, at vi bliver klogere på det her område i fremtiden, og at vi ved mere om de sygdomme, der jo rammer kvinder, og som måske er, må man sige, fuldstændig underprioriteret, når man ser på det.
Naser Khader (RV), 2007-04-12:
Det er godt, som udenrigsministeren fremførte, at et stigende antal danske virksomheder er opmærksomme på CSR, men hvis vi tager bolden op politisk, så kan vi bidrage til, at vi i Danmark går foran og hjælper vores virksomheder til at blive fremtidens virksomheder, det vil sige bæredygtige virksomheder med fokus på både vækst, mennesker og miljø.
Pia Larsen (V), 2000-04-04:
Men jeg kan høre på hr. Frank Aaen, at vi skal til nu her i denne her debat at gentage debatten fra 1998, hvor det handlede mere om, hvad den borgerlige regering havde gjort, end hvad den nuværende regering faktisk kunne have forhindret Den Danske Bank i at gøre - eller den måde, man kunne have forhindret Den Danske Bank i at forlade Færøerne på.
Simon Kollerup (S), 2021-03-17:
Så det, jeg vil gøre, er selvfølgelig at tage fat i vores egen styrelse i forhold til at præcisere de informationer, vi har tilgængelige, og selvfølgelig også bede om, at de relevante myndigheder, vi henviser folk til, hvis de ringer om det her emne, tilsvarende bliver opdateret med, hvad der er den rigtige kommunikation her.
Mads Fuglede (V), 2020-02-26:
Ordningen giver os mulighed for at sende asylansøgere, som er kommet til Danmark, retur til andre lande, og da Danmark alt andet lige ikke er et land, der sådan er et indgangsland for nogen flygtningeruter, så er det meget svært at forestille sig, at det ikke er en ordning, der trods sine mange fejl er til gunst for Danmark.
Kristian Jensen (V), 2009-03-18:
Jeg har noteret mig, at hr. Bjarne Laustsens partiformand, fru Helle Thorning-Schmidt, som reaktion på Skattekommissionens rapport sagde: Vi er helt enige i det overordnede formål, nemlig at sænke skatten på arbejde og gøre det dyrere at forurene.
Kristian Jensen (V), 2002-02-01:
Det er rent faktisk sådan, at i den tidligere regerings tid skete der en stigning i de grønne afgifter, således at de mennesker i Danmark, der har de laveste indkomster, fik en skattestigning på 113 pct., hvorimod dem med direktørlønningerne kun havde en skattestigning på ca. en tredjedel. Hvis det kaldes solidaritet i Socialdemokratiets gruppe, så bør de gå hjem og slå op i ordbogen under solidaritet igen.
Henrik Dam Kristensen (S), 2014-12-03:
Jeg tror også, at det svar fra justitsministeren, som jo har haft jobbet som beskæftigelsesminister indtil nu, meget tydeligt gjorde opmærksom på, at da det blev opdaget, at der var den her trafik, blev der taget hånd om det med det samme. Vores styrelse er meget opmærksom på det, og de restriktioner og de muligheder, vi har, bliver selvfølgelig benyttet.
Lene Espersen (KF), 1998-04-01:
Til slut vil jeg komme ind på begrebet fleksibilitet, for Amsterdamtraktaten kommer jo med det nye begreb fleksibilitet, som tager udgangspunkt i, at når vi engang bliver 25-30 lande, kan vi ikke forvente, at vi er enige om alting. Som udgangspunkt mener vi naturligvis, at EU-samarbejdet skal være forpligtende for alle.
Katrine Robsøe (RV), 2023-03-22:
Jeg ved ikke, om jeg vil gå så langt som Enhedslistens ordfører til at sige, at jeg vil stille det som forslag, men jeg kunne i hvert fald godt tænke mig at høre ministerens overvejelser om den henvendelse, der er kommet fra KL, i forbindelse med om det går for stærkt til, at kommunerne reelt kan følge med i forhold til tilbagebetalingen.
Camilla Hersom (RV), 2012-04-13:
En forskningsbaseret undersøgelse fra Københavns Universitet fra 2011, altså fra sidste år, viser, at meget få af de lodsejere, hvis arealer der allerede er offentlig adgang til, oplever gener i forbindelse med færdsel ved vandløbene, og her er der altså vel at mærke tale om de steder, hvortil adgangen er lettest og der derfor er mest færdsel, og hvor man kunne forvente de fleste gener.
Marianne Jelved (RV), 2014-12-03:
For det er sådan med en uafhængig særlig institution som Danmarks Radio, der er forpligtet i henhold til en radio-/tv-lovgivning og dermed af den definition af public service, der er der, at det er dem, der har ansvaret for at udmønte den opgave, som Danmarks Radio har som public service-institution, og det er for mig det, der er det afgørende.
Jacob Jensen (V), 2016-05-19:
Næh, det handler vel om, at man løber i den rigtige retning – det er igen billedligt talt – og at vi får skabt de rammer, som gør, at deres faglighed netop kommer mere i spil, så man netop sikrer, at det tal på 51 pct., som der bliver henvist til, kommer ned, og det tror jeg bl.a. alt andet lige det kommer, når vi får nogle bedre rammer, altså eksempelvis i forhold til supersygehus- og akutsygehusfunktioner m.v.
Pernille Skipper (EL), 2014-01-30:
Så jeg kunne godt tænke mig at spørge Dansk Folkeparti for det første, om det stadig væk er Dansk Folkepartis holdning, efter at det jo så er kommet frem, at den amerikanske efterretningstjeneste også har overvåget i forbindelse med forhandlinger ved klimatopmødet med henblik på at styrke sin egen forhandlingsposition over for Danmark.
Troels Lund Poulsen (V), 2017-05-11:
Derudover vil jeg gerne påpege, at der med beskæftigelsesreformen, som blev vedtaget med et meget bredt flertal i Folketinget, og med trepartsaftalen om tilstrækkelig og kvalificeret arbejdskraft er fokus på styrket og målrettet opkvalificering, og det gør sig også gældende for vores seniorer.
Peter Madsen (V), 2010-12-16:
Det har hele tiden været et afgørende hensyn i udarbejdelsen af den nye huseftersynsordning, at den ikke blev så omkostningsfuld, at køber og sælger fremover eventuelt ville fravælge den, og det er vores opfattelse, at selv om de nye tiltag vil fordyre ordningen, er der stadig en rimelig balance mellem de udvidede fordele, parterne opnår, og den lidt højere pris.
Flemming Oppfeldt (V), 1998-01-21:
Jeg vil blot spørge fru Margrete Auken, om det er sådan i dag med den lovgivning, vi har gennemført med virkning fra den 1. oktober 1997, at hvis en kvinde fortæller, at hun ikke lever i et ægteskabslignende forhold og ønsker hjælp til at få foretaget insemination, må en læge lovligt medvirke til den behandling.
Benny Engelbrecht (S), 2011-05-25:
En hurtig research i dag i tilbudsaviserne viste – ja, det var faktisk ikke særlig svært, for at sige det ganske ærligt – at i den første tilbudsavis, jeg slog op i, kunne jeg finde et eksempel på, at man endnu har neutralmarinerede produkter; jeg skal nok lade være med at nævne navnet på virksomheden, som har en usandsynlig irriterende reklamesang, men på side 18 i deres avis i denne uge findes faktisk en reklame for et neutralmarineret produkt.
Rune Lund (EL), 2018-03-02:
Det er en konsekvens af de katastrofale beslutninger, som andre partier har stået bag, men vi er gået med i den her aftale, fordi det er åbenlyst, at de penge, der er tale om her, et beløb på ca. 6 mia. kr., som i virkelighedens verden kun vil have en reel værdi af omkring 1 mia. kr., simpelt hen ikke kan inddrives meningsfyldt, og at omkostningerne ved at inddrive gælden langt ville overstige gevinsten for samfundet og dermed stå i vejen for, at vi kan bruge ressourcerne på de store skyldnere og få nogle flere penge i kassen ud af de mange milliarder, som stadig væk ligger og skal inddrives til gavn for fællesskabet og til gavn for vores fælles velfærd.
Brian Mikkelsen (KF), 1998-11-24:
På den ene side har man tilkendegivet, at man vil fjerne afgiften og har fjernet den for Bornholmstrafikken, og man har givet en udstrakt hånd, så man halverer afgiften for de to nordjyske lufthavne. Derfor synes jeg selvfølgelig, at man bør overveje sagen fra regeringens side.
Torsten Gejl (ALT), 2017-05-11:
Derfor synes jeg, at Enhedslistens udspil er et glimrende oplæg til forhandlinger om et godt, fleksibelt pensionssystem, som vi i Alternativet mener vi skal i gang med at sy sammen, så snart de herrer og damer, regeringen, er historie blot, og Danmark igen har fået sig et rød-grønt flertal.
Ole Hækkerup (S), 2009-05-07:
Så ville regeringen forhåbentlig - må man sige - til den tid komme ud med, hvornår det er, at man forestiller sig, at vi skal nå målet, hvor langt man forestiller sig at vi er nået i 2020, men også, hvad der er nok så interessant i den her forbindelse, hvilke virkemidler man har tænkt sig at bringe i anvendelse.
Ole Sohn (SF), 2012-04-19:
Jeg har også selv tidligere registreret lovforslag af en lidt større tyngde end det, vi har på bordet her, men ud over det, man kan gøre ved kongelig resolution, er der faktisk også nogle yderligere udeståender, som gør det nødvendigt med en lovændring, bl.a. er der i afgrænsningen mellem de to loves områder, selv om man skifter ressort, nogle uklare punkter, som vi med loven her også får præciseret.
Christian Rabjerg Madsen (S), 2023-01-19:
Jeg har sågar selv været minister og har som indenrigsminister haft ansvaret for at forhandle – heldigvis sammen med et bredt flertal – en aftale, som sikrer, at vi firdobler produktionen af grøn strøm på land, at vi femdobler produktionen af grøn strøm på vand, at vi investerer massivt i power-to-x, og at vi har truffet nødvendige beslutninger for at nå vores målsætning.
Jeppe Bruus (S), 2020-02-07:
Nu bliver jeg lidt forvirret her, med al respekt for den radikale ordfører, for når vi nu sidder rundt om bordet og forhandler, er vi meget optaget af netop at finde den her balance mellem på den ene side, at politiet løser det, vi gerne vil have dem til at løse, og på den anden side, at vi finder ud af at gøre det klogt, så vi ikke bygger unødigt bureaukrati.
Eva Kjer Hansen (V), 2015-02-04:
Det vil jeg gerne have ministerens forsikring om i dag at jeg får en beregning på, og jeg vil også gerne have et cirkatidspunkt for, hvornår jeg får det, ligesom jeg gerne vil spørge ministeren, om ministeren kan gøre rede for, hvad de administrative omkostninger vil være ved en differentieret momssats på det her område.
Karina Lorentzen Dehnhardt (SF), 2011-05-26:
Voldtægt er en utrolig krænkende oplevelse, men jeg tror, det er næsten endnu mere krænkende, når man oplever, at man ikke kan få den hjælp, man har brug for; at man ikke kan få den psykologhjælp, der skal til; at man ikke kan føre sin sag i retssystemet, fordi beviserne simpelt hen ikke kan bære sagen.
Anni Matthiesen (V), 2011-12-14:
Det er to gymnasier, som er lige store, det er to gymnasiale uddannelser, som er underlagt de samme betingelser, både hvad angår lærerkvalifikationer, adgangskrav, eksamensbestemmelser og undervisningsniveau, og de er begge studiekompetencegivende på samme niveau, men trods det har det almene gymnasium hvert år 8 mio. kr. mere at drive skole for.
Christian Friis Bach (RV), 2023-04-13:
Jeg udtrykte bare min frygt for, at en debat i det danske Folketing om at forbyde opførelsen af stormoskéer og dermed klart diskriminere imod en bestemt religion kunne misbruges rundtomkring i verden af partier, af autokratier, af diktatorer eller fundamentalister, som ønskede at styrke undertrykkelsen af kristne mindretal eller andre religiøse mindretal – at de med henvisning til, at det også er et legitimt argument, at vi skal diskriminere på baggrund af religion i Danmark, kan styrke deres undertrykkelse og deres forfølgelse af kristne mindretal eller andre religiøse mindretal.
Thomas Adelskov (S), 2008-02-27:
Hvis man i dag går ledig i mere end 3-4 måneder, så må det jo være fordi, der er andet end beskæftigelse, der er problemet, og at der derfor er behov for, at man sætter ind med nogle aktiveringstilbud i form af uddannelse og opkvalificering, så man som ledig rent faktisk kan efterkomme virksomhedernes ønske om kvalificeret arbejdskraft.
Pernille Vigsø Bagge (SF), 2010-02-25:
Skal det forstås sådan, at det er helt i orden, at man centraliserer, når vi taler Skoleråd og Skolestyrelse og laver sådan en ordning, men når det handler om trivsel og undervisningsmiljø, er det der med centralisering og det der med at skabe mulighed for dialog noget værre noget?
Per Dalgaard (DF), 2003-12-10:
Dansk Folkeparti har nogle ideer til ændring af lovforslaget, som vi under udvalgsarbejdet vil søge tilslutning til, bl.a. en form for definition af, hvilke typer lommeknive der er lovlige - altså en slags positivliste, som dermed ulovliggør alle andre typer.
Preben Bang Henriksen (V), 2025-11-07:
Så kan jeg sige med en vis grad af praktisk sikkerhed, at så vil der være en meget stor risiko for, at domfældte er gået konkurs, og at den, der har udtaget stævning, den, der har penge til gode, står med ikke bare en lang næse for sin fordring, men også en stor advokatregning, som kun vedkommende selv kan betale.
Charlotte Fischer (RV), 2007-05-08:
Jeg vil nu alligevel anbefale, at man fik kigget på og måske lavet en eller anden form for undersøgelse af nogle gode eksempler fra udlandet, for jeg er helt med på, at der er stor forskel på amerikanske og danske universiteters vilkår, men min erfaring er nu alligevel, at man godt kan lære noget.
Kim Behnke (UP), 2001-05-17:
Jeg var faktisk overbevist om, at den lå i de bedste hænder, ikke mindst fordi ministerens forgænger, hr. Ole Stavad, den 30. august sidste år klart og utvetydigt skrev til Folketingets Skatteudvalg i bilag nr. 19: »På baggrund af arbejdsgruppens rapport samt høringssvarene vil vi nu iværksætte et arbejde med henblik på, at der fremsættes lovforslag om ændring på området i denne samling.«
Eva Kjer Hansen (V), 2025-03-13:
Det er jo så også med til at give en god grund til os for at få diskuteret, hvordan regelsættet skal være på området, og det, der jo er vigtigt, når vi gerne vil stå i front for udviklingen og udrulningen af kunstig intelligens, er, at vi sørger for, at der så er nogle klare og tydelige rammer for, under hvilke vilkår det kan foregå.
Per Clausen (EL), 2005-06-10:
Jeg havde da håbet, at der var flere, som ville tilslutte sig den og sige, at den vil de da støtte, for det er faktisk en rigtig god aftale, der tager hensyn til alle faglige overvejelser og samtidig sikrer en fornuftig regionalpolitisk fordeling af arbejdspladserne, sådan at der i virkeligheden bliver flyttet arbejdspladser fra hovedstadsområdet til provinsen, og vi tilgodeser nogle yderområder i den samlede regionalpolitiske overvejelse.
Rasmus Jarlov (KF), 2020-10-20:
Det er en opgave, som bliver vigtigere og vigtigere, fordi der er flere og flere kræfter, som presser både Arktis og rigsfællesskabet, og regeringen kunne gøre en stor forskel, hvis den lagde sig i selen for at styrke samarbejdet om erhvervsudvikling, turisme, eksport, uddannelse, forskning og en lang række andre områder, hvor vi kunne få meget mere ud af synergierne mellem vores tre lande.
Knud Erik Kirkegaard (KF), 2000-03-16:
Hvis kommunen boligmæssigt yder en ekstraordinær indsats for at huse modtagere af overførselsindkomst og flygtninge, kan ministeren udbetale et særligt tilskud til den pågældende kommune inden for en ramme på 40 mio. kr. Beløbet tages fra bloktilskudspuljen, så hunden fodres altså med sin egen hale.
Peter Skaarup (DF), 2001-12-13:
Hvor Socialdemokratiet bakkede op bag forsvaret, bag det engagement, der har været i forbindelse med terrorsituationen, før folketingsvalget den 20. november, ser vi i dag, at Socialdemokratiet er på vej tilbage til fodnotepolitikken fra tidligere: De 23 NATO-dagsordener, der satte mistillid til NATO.
Jørn Dohrmann (DF), 2010-06-01:
Vi har endda stået meget hårdt på, at vi ville have svarene direkte fra borgmesteren og økonomiudvalget, så vi vidste, at det var de rigtige folk, vi talte med, og ikke bare en minister, der fortalte os nogle ting, som vi måske kunne tvivle lidt på nogle gange.
Rune Lund (EL), 2016-12-09:
I forhold til bilafgiftsområdet er vores holdning, at vi gerne vil lave en omlægning, og vi vil gerne lave en omlægning, der sikrer, at de miljøvenlige biler – og det vil oftest være de små biler – bliver billigere, mens forurenende biler og også luksusbiler bliver dyrere.
Bjarne Laustsen (S), 2008-11-20:
Hvis løntilskudsordningen bliver brugt rigtigt, kan den i nogle situationer være et fornuftigt redskab til at sørge for at lave en matchning, når en virksomhed har brug for arbejdskraft og der er nogle, der har været ledige stykke tid, men har svært ved at finde et arbejde, altså få den ligning til at gå op.
Karina Adsbøl (DD), 2023-04-14:
Jeg bliver også sådan lidt frustreret på fru Lisbeth Bech-Nielsens vegne, i forhold til at man som ordfører kæmper for noget og man kæmper og man kæmper i mange år og man så hver gang, når man kommer herop og står på talerstolen i Folketingssalen, får et afslag, fordi den regering, der så sidder, ikke er villig til at give hende den fjer i hatten, altså ved at man nu sikrer handling, og at man gerne vil sikre det her.
Hans Andersen (V), 2007-05-23:
Lige det sidste bekræfter mig sådan helt grundlæggende i min opfattelse af forskellen mellem Venstre og Socialdemokraternes politik på det her område: Når fru Lise von Seelen fra Folketingets talerstol siger, at jeg mener, at de ældre hellere vil vælge mellem at få gjort rent eller gå en tur, og at de ældre ikke ønsker at vælge, om det skal være en privat eller en offentlig leverandør, vil jeg sige: Jamen skal vi ikke lade de ældre selv vælge?
Villy Søvndal (SF), 2004-11-25:
Hvis hr. Helge Adam Møller efter debatten her går ned og klikker på søgesystemet Google, kigger under de amerikanske dokumenter, der hedder declassified, og klikker på Irak, så kan han se et meget ømt billede, hvor den nuværende amerikanske forsvarsminister, Rumsfeld, overbringer masseødelæggelsesvåben – biologiske og kemiske våben – til Saddam Hussein.
Kim Edberg Andersen (DD), 2024-05-28:
For AGI, hvor den tænker selv, kommer lige om lidt, så måske skal vi hen til det, som Liberal Alliance var inde på, og som ordføreren også selv er inde på, nemlig uddannelse, altså det der med at gå tilbage i folkeskolen og begynde at uddanne vores børn til at finde ud af, hvordan de søger svarene.
Torsten Schack Pedersen (V), 2012-06-13:
Altså, jeg forstår ikke, hvorfor Enhedslisten synes, at det er helt naturligt, at man kan gå ind, hvis der bliver lavet tagarbejde, eller der bliver lagt fliser, eller der bliver malet udvendigt, men at det så alligevel skønnes, at man ikke skal have mulighed for gå ind, hvis det er elarbejde eller malerarbejde indvendigt, det drejer sig om.
Simon Kollerup (S), 2013-05-16:
Det ville det af den årsag, at det er rigtigt, at jeg har været inde og se den ministertale, som hr. Jan E. Jørgensen henviser til – i min verden en passioneret tale, der handler om dengang, da ministeren boede i Askov i Vejen Kommune, man kender de lokale eksempler fra hr. Bertel Haarders tid.
Søren Gade (V), 2005-03-11:
Ved at samkøre informationerne fra kystradarerne med et automatisk identifikationssystem – det er det, vi kalder et AIS-system – og andre elementer i farvandsovervågningen opnår man en kontinuerligt opdateret, positiv identifikation af de enkelte skibe ved deres gennemsejling af de danske farvande.
Pia Olsen Dyhr (SF), 2016-11-22:
Det er jeg enig med statsministeren i, og derfor vil jeg også spørge statsministeren, om han kan forklare mig sammenhængen med, at man i finansloven samtidig skærer ned på støtten til dem, der har fået allermindst uddannelse, nemlig dem, der går på produktionsskolerne.
Mads Olsen (SF), 2024-05-16:
Det synes jeg også er noget, vi skal sige højt fra talerstolen, og jeg synes, at vi bør sige det højt noget oftere og også turde sige til dem – i mit tilfælde er det mine venner: Det er okay, at du ikke flytter til København for at læse; det er også helt fint, at du bliver boende ude på landet.
Kristian Jensen (V), 2002-01-31:
måske lidt ved et tilfælde, men ikke desto mindre en hjemme-pc-ordning, som viste sig at være en bragende succes, en succes, der fik udbredt it, brugen af det, kendskabet til det, viden om de muligheder, der ligger i it, til en masse mennesker, der fik den gennem deres arbejde.